google/wiki40b huggingface dataset:
Visdom

Visdom kan defineres som kunnskap oppnådd av egen erfaring og dermed å kunne dømme hva som er rett handling i en gitt situasjon. Visdom kan også defineres på mange andre måter og sett i sammenheng med flere forskjellige ting, f.eks. moral, innsikt, forståelse, medfølelse og høy levealder, og ansees som en sjelden, positiv, personlig egenskap, eller som en dyd i de fleste trosretninger. Intelligens, følelser og spiritualitet har også likheter med visdom, men er ikke det samme. For eksempel er det mulig å ha intelligens og derfor forstå hva noe er, men likevel mangle praktisk erfaring til å vite hvorfor det er sånn. Likevel er det ikke slått fast en bestemt definisjon om nøyaktig hva det betyr å være vis, ved hjelp av vitenskapelige studier.
Arthur Schopenhauer sa at det er bedre å foklare kompliserte ting enkelt, enn enkle ting kompliserte. På samme måte brukers gjerne parabeler, med hverdagslige ting og ord som forklarer noe som ikke kan forstås ved kunnskap, men som man likevel forstår, hos figurer som Jesus og Buddha, og andre religiøse skikkelser, filosofer, munker osv.
Sandvikens Bataljon

Sandvikens Bataljon er et bergensk buekorps (gutter) stiftet 17. mai 1857
Buekorpset er et søndagskorps, som betyr at det var et buekorps for allmuen og hadde eksersis på søndager, men nå ekserserer de om lørdagene.
9 år gamle Julius Olsen hadde sett Dræggens Buekorps marsjere og fikk lyst å få et korps i Sandviken også. Han fikk med noen kamerater  og stiftet Sandvikens i 1857. Sjef ble Søren Stoltz som var 14 og som hadde mest anseelse i gutteflokken. 
Bataljonen ekserserer på Sandvikstorget. De eier et hus i Grensegrenden som er mye brukt, og de har hytten Utsikten på Sandviksfjellet som er åpen hver søndag for turgåere. 
Samarbeidspartnere er Skansens Bataljon og Sydnæs Bataljon.
Suffragette – Kampen for frihet

Handling

Maud Watts (Carey Mulligan) er en hardtarbeidende 24 år gammel kvinne. Hun er godt gift med Sonny Watts (Ben Whishaw) og har en sønn hun elsker over alt på jord. De bor i en liten leilighet i London på begynnelsen av 1900-tallet. Den britiske suffragettbevegelsen, med Emmeline Pankhurst (Meryl Streep) i spissen, kjemper for kvinnelig stemmerett. En dag oppdager Maud at hennes mannlige sjef trakasserer en kvinnelig kollega, og hun bestemmer seg for å bli med i protestbevegelsen. Hun slår seg sammen med Edith Ellyn (Helena Bonham Carter) og Violet Miller (Anne-Marie Duff), men kampen for frihet kan koste henne alt hun holder kjært.
Kumla kyrkby

Kumla kyrkby er et tettsted i Sala kommune i Västmanlands län i landskapet Västmanland i Sverige. I 2010 hadde tettstedet 206 innbyggere.
Chlorida

Utseende

Middelsstore til nokså store, avlange trebukker. De kan være rødlige eller mørke, vanligvis med en litt matt, bronseaktig til grønnlig metallglans. Pronotum er bredere enn langt, med en spiss pigg midt på hver sidekant. Dekkvingene er parallellsidige med skarpe lengderibber, bakerst med en liten pigg.

Utbredelse

Gruppen er utbredt i Amerika, fra det sørlige USA til Argentina.
Førstehjelp

Førstehjelp er den første hjelpen alle kan gi ved akutt skade eller sykdom. Det omfatter i prinsippet alt fra å sette plaster på et lite kutt i fingeren til hjerte-lunge-redning. I dagligtale forstås gjerne førstehjelp som livreddende førstehjelp. Førstehjelp er ikke det samme som medisinsk hjelp, og har ikke primært som formål å kurere skader. Formålet med førstehjelp er først å fremst å hindre forverring av eksisterende skader og å holde skadde i live fram til pasienten kan få kyndig legehjelp.

Historie

Førstehjelp slik vi kjenner den i dag har røtter helt tilbake til antikken. Slik livreddende behandling var i utgangspunktet først og fremst knyttet til krigføring, der behandling av store, dramatiske skader og store antall skadde var et vanlig fenomen. Greske malerier fra 500 f.Kr. viser forbinding av sår med bandasjer, og historien om den barmhjertige samaritan refrererer til forbinding. Førstehjelp ble spesielt godt uviklet i Romerriket, der hæren utviklet en sanitet med feltskjærere og feltlasaretter.
Drepanopteryx phalaenoides

Utbredelse

Drepanopteryx phalaenoides er funnet helt sør i Norge, men er sjelden.

Utseende

Drepanopteryx phalaenoides har spisse sigd formede vinger, som holdes taklagt over bakkroppen i hvile. Fargen er lyst brunlig og utseendet minner mye om et vissent blad. Arten kalles også for «det visne blad».
Hodet er nedoverbøyd, med munndelene på undersiden (ortognath). Vingeribbenettet i framvingene er tett av små årer.

Levevis

Drepanopteryx phalaenoides er rovdyr og lever vanligvis av bladlus.
Grønlands landsting

Overblik siden 1979

Partistillingen i Landstinget/Inatsisartut. Kilde: Grønlands Statistik
Courmayeur

Courmayeur er en italiensk by og kommune i den autonome regionen Aostadalen i Nord-Italia. Selve byen ligger 1 224 moh. ved foten av Mont Blanc, det høyeste fjellet i Alpene og i det vestlige Europa. Toppen ligger på 4 810 m. Elven Dora Baltea renner igjennom Courmayur.

Turisme

Courmayeurs er et attraktivt turistmål året rundt. Det er et kjent vintersportssted, og om sommeren er en byen en populær utgangspunkt for vandrere og klatrere.
Giardino Botanico Alpino Saussurea (2 173 moh), Europas høyeste beliggende botaniske hage ligger i Courmayeur.

Trafikkforhold

Courmayeur har god veiforbindelse gjennom Aostadalen til det nordvestlige Italia (220 km. til Milano). Mont Blanc-tunnelen går fra Courmayeur til Chamonix i Frankrike, der det er lett adgang til Sveits (100 km. til Genève).
Fra en nærliggende landsby går  gondolbanen Funivie Monte Bianco opp til Pointe Helbronner, og  fortsetter i Vallée Blanche Aerial Tramway opp til Aiguille du Midi. Herfra er det mulig å ta  gondolbanen Téléphérique de l'Aiguille du Midi til Chamonix.
Mauno Koivistos første regjering

Mauno Koivistos første regjering var republikken Finlands 51. regjering. De fem partiene som inngikk var: SDP, Centerpartiet, Svenska folkpartiet, ASSF og DFFF. Regjeringen styrte fra 22. mars 1968 til 14. mai 1970.
En av regjeringens fremste bedrifter var den første inntektspolitiske helhetsoppgjøret i Finland som ble godkjent straks regjeringen tiltrådte. Riksmeklingsmannen Keijo Liinamaa hadde allerede i 1967 forhandlet fram et oppgjør med arbeidsmarkets parter som innebar at regjeringen på nytt fikk fullmakter å regulere pris- og lønnsnivået.
IEEE 802.1Q

IEEE 802.1Q, også ofte referert til som Dot1q, er en nettverkstandard som støtter virtuelle LAN (VLAN) på et Ethernet-nettverk. Standarden definerer et system for VLAN-tagging for Ethernet-rammer og tilhørende prosedyrer som skal brukes av broer og svitsj til å håndtere slike rammer. Standarden inneholder også bestemmelser for en kvalitet på tjenesten (QoS) kjent som IEEE 802.1p og definerer Generic data registrering Protocol.
Østre Gausdal

Østre Gausdal er en tidligere selvstendig kommune i Oppland fylke, fra 1837 del av Gausdal formannskapsdistrikt.
I 1879 ble Gausdal herred delt i Østre Gausdal og Vestre Gausdal, Østre Gausdal hadde ved delingen 2847 innbyggere.
1. januar 1962 ble Østre Gausdal og Vestre Gausdal kommuner igjen slått sammen til Gausdal kommune. Østre Gausdal hadde ved sammenslåingen 3 942 innbyggere.
Deodorant

Deodorant er et kosmetisk produkt som påføres primært i armhulen for å overdøve, skjule, forebygge eller fjerne kroppslukter, som forårsakes av nedbryting av bakterier i forbindelse med svette. Bakterier næres av svetten og døde hudceller og syren som dannes i prosessen forårsaker en syrlig svettelukt.
Deodoranter har tradisjonelt inneholdt alkohol (som dreper bakterier) i kombinasjon med parfyme (som lukter godt). De brukes av både kvinner og menn, og duftene kan være kjønnstilpasset. Deodoranter har best effekt om de påføres nyvasket, tørr hud. En deodorant kan også brukes til å friske opp eller kamuflere duften i svette armhuler (det er dog mere hygienisk å vaske seg eller dusje).
Deodoranter kan inneholde helse- og miljøskadelige stoffer som muskxylen, siloksaner (D5) og triklosan. Dette er substanser som norske myndigheter jobber med å få ut av bruk. Deodoranter kan også inneholde ulike typer parabener. Noen av disse er mistenkt for kunne påvirke hormonbalansen hos mennesker og dyr. I tillegg kan deodoranter inneholde stoffer som gir allergiske reaksjoner.
Produsenter av kosmetiske produkter, deriblant deodoranter, er pålagt å oppgi alle ingrediensene i produktet.
Deodoranter kommer i form av krem, spray, roll-on og stift. I tillegg til underarmsdeodoranter, finnes det også produkter for bruk på andre hudområder, bl.a intimdeodorant og fotdeodorant.
Andre kosmetiske produkter som brukes mot svetting er antiperspiranter. Disse har et annet virkeprinsipp, og i tillegg til å fjerne svettelukt, også reduserer utskilling av svette. Oftest er de basert på forskjellige aluminiumsalter som tetter svettekjertlene, og dermed hindrer selve utskillelsen av svette i hudområdet som behandles.
Deodoranter som inneholder virkestoffet Aluminum Zirconium Tetrachlorohydrex Gly (INCI-navn) gir opphav til gule flekker på klær og gjør klesfibrene harde. Flekkene kan fjernes med eddik eller et mildt blekemiddel. De aller fleste deodoranter inneholder ikke dette virkestoffet.
Ragnvald Blakstad

Annet

Blakstad bodde i Skien i noen år på 1880-tallet og var i 1885 med på å stifte Idrætsforeningen Odd. Blakstad ble idrettsforeningens første formann, og det var også han som foreslo navnet Odd.

Arkivet

Arkivmateriale etter Ragnvald Blakstad befinner seg på Aust-Agder museum og arkiv i Arendal. Materialet omfatter i hovedsak korrespondanse fra perioden 1910-1920-årene.
Fylkesvei 7606

Nasjonal turistvei

Strekningen mellom Offersøya og Valberget inngår i Nasjonal turistvei Lofoten som en av flere sideveier til europavei 10.
Frem til 2019 hadde veien betegnelsen fylkesvei 825.
Ultimate Kylie

Albuminformasjon

Ultimate Kylie er Minogues tredje store samlealbum etter Greatest Hits og Hits+. Selv om dette ikke er hennes første samlealbum, er dette det eneste som inkluderer innspillinger fra både Stock Aitken Waterman, Deconstruction Records og Parlophone. De verdensomspennende hitsinglene som mangler er «It's No Secret», «Word Is Out», «If You Were with Me Now», «Finer Feelings», «What Kind of Fool (Heard All That Before)», «Where Is the Feeling?» og «Some Kind of Bliss». Mange av singlene som ble utgitt under Stock Aitken Waterman og Deconstruction ble ikke inkludert på den andre CD-en for å gjøre plass til hennes største hitsingler fra utgivelsene på Parlophone.

Listeplasseringer

Ultimate Kylie nådde nummer fire i Storbritannia og ble sertifisert platina av British Phonographic Industry, og solgte over 900 000 eksemplarer totalt. Albumet ble senere utgitt i USA, men nådde ikke Billboard 200. Albumet nådde nummer fem på den australske albumlista, og ble sertifisert fire ganger platina av Australian Recording Industry Association, og solgte over 280 000 eksemplarer i landet. Ultimate Kylie ble også en suksess i andre land. I Belgia nådde albumet nummer fjorten i Flandern og nummer trettifem i Wallonia. Albumet nådde nummer førtini i Spania og nummer trettifire femten uker senere. Det ble sertifisert gull og solgte over 50 000 eksemplarer. Disse salgstallene og listeplasseringene gjør albumet til Minogues mest suksessrike samlealbum per 2011.

Singler

«I Believe in You» ble utgitt i Storbritannia 6. desember 2004, men ble spilt på radiostasjoner fra 19. oktober 2004. Den nådde andreplass på hitlistene i Storbritannia. «Giving You Up» ble utgitt som singel 28. mars 2005 i Storbritannia. Den nådde opp som nummer seks på UK Singles Chart.
Ebolautbruddet i Kongo i 2014

Ebolautbruddet i Kongo i 2014 er et utbrudd knyttet til to dødsfall forårsaket av ebolavirus den 24. august 2014 i provinsen Équateur i Den demokratiske republikken Kongo i Sentral-Afrika. Helseeksperter mener at sannsynligheten for at utbruddet ikke på langt nær vil kunne få en så dramatisk spredning som utbruddet i Vestafrika.
WHO regner en gravid kvinne fra landsbyen Ikanamongo nær Boende som indekstilfelle. Hun hadde slaktet et villdyr (bushmeat), og ble syk like etter av ebola og døde 11. august 2014. Til 18. august ble det identifisert 24 mistenkte tilfeller med 13 dødsfall i Kongo. Sykdomstilfellene kunne tilbakeføres til menneske-til-menneske-smitte, med utgangspunkt i indekspersonen og kontaktpersoner ved det sykehus hun var innlagt på. 
Etter en genomanalyse av virusisolatene i Centre International de Recherches Médicales de Franceville (Gabon) kunne WHO tidlig september tilordne viruset til de i 1995 i Kikwit isolerte Zaire-ebolavirus-isolater. En epidemiologisk sammenheng med den vestafrikanske epidemien ble dermed ansett som usannsynlig. 
Frem til 7. oktober 2014 var det regisrert 71 sykdomstilfeller i Kongo, hvorav 43 dødsfall.
Liostraca

Utseende

Middelsstore, blanke, gjerne svarte gullbasser. Kroppsformen er forholdsvis slank. Pronotum er mye smalere enn dekkvingene, som har markerte "skuldre".

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
USAs østkyst

USAs østkyst eller Østkysten (engelsk: East Coast) er kystlinjen hvor den østlige delen av USA møter Atlanterhavet. 14 av USAs delstater har kystlinje mot Atlanterhavet. Disse er, fra nord til sør, Maine, New Hampshire, Massachusetts, Rhode Island, Connecticut, New York, New Jersey, Delaware, Maryland, Virginia, Nord-Carolina, Sør-Carolina, Georgia og Florida. I tillegg ligger Pennsylvania langs Delawareestuariet. Connecticut har heller ingen direkte kystlinje med Atlanterhavet, siden det ligger langs sundet Long Island Sound. Flere av USAs storbyer, blant annet landets største by New York, ligger langs Østkysten.
Flere øyer og halvøyer ligger langs USAs østkyst. I delstaten Massachusetts ligger halvøya Cape Cod. Lenger sør ligger øya Long Island i New York. Mellom Long Island og delstatene Connecticut og Rhode Island ligger sundene Long Island Sound og Block Island Sound. Mellom delstatene Delaware og New Jersey ligger den store bukta Delawarebukta. Den større Chesapeakebukta ligger mellom Virginia og Maryland. Mellom disse to buktene ligger halvøya Delmarvahalvøya. Helt sørøst i USA, mellom Atlanterhavet og Mexicogolfen ligger Floridahalvøya som utgjør størsteparten av delstaten Florida.
Tarfala

Tarfala (nordsamisk: Darfál) er navnet på den bebyggelsen som ligger øverst i høyfjellsdalen Darfálvággi (Tarfaladalen). Umiddelbart vest for høyfjellsdalen ligger den fjellryggen som Kebnekaises nord- og sydtopp inngår i. Øverst i Darfálvággi ligger tjernet Darfáljávri. 
I Tarfala har Svenska Turistföreningen (STF) en fjellstue. Cirka en kilometer i sørøstlig retning fra Tarfalastugan ligger Tarfala forskningsstation, der det bedrives feltstudier i glaciologi på Darfálvággis isbreer. Stasjonen tilhører Stockholms universitet. Forskerne studerer massebalanse, avsmeltning og andre egenskapar hos blant annet Storglaciären ved Tarfalastationen, som har engasjert vitenskapsfolk over hele verden.
Området er høyalpint og steinete. Dalen omgis foruten av Kebnekaisemassivets utløpere Norra og Södra Klippbergen også av Gaskkasbákti (2 043 moh.), Kaskasatjåkka (2 076 moh.), Darfálčohkka (1 904 moh.) og Darfálbákti (1 806 moh.). Flere isbreer munner ut i dalen; de største er Storglaciären, Isfallsglaciären og Kebnepakteglaciären. 
Området er populært for brevandring og alpin klatring. Fra Láddjuvággi går en sommer- og vinterled fram til Darfáljávri. Videre finnes ingen offisielle leder men vanlige ferdselsveier er opp over Darfálčorru og den såkalte Jojoleden mot Unna Reaiddávággi. Begge disse har bare sporadisk sti- og sommerrøysmerking og går for det meste i blokkterreng. 
Dalen er også kjent for at de meget kraftige katabatiske vindene som oppstår og den vitenskapelige stasjonen har den høyeste offisielt registrerte vindhastigheten i Sverige på 81 m/s fra den 20. desember 1992. Det har imidlertid forekommet senere episoder med ekstremt sterke vindkast hvorved minst ett tilfelle da utrustningen ble blåst i stykker og derfor ikke tillot at opplysninger om vindstyrke kunne måles.
Gangsterkrigen

Handling

Harold (Hoskins) er den dominerende gangsterlederen i London, og er på vei til å inngå viktige avtaler med en kollega i USA når han kommer i alvorlig konflikt med IRA. Samtidig med dette forsøker et fremmed forbrytersyndikat å ta over Londons underverden.

Om filmen

Filmen ble tildelt prisen for beste film ved Edgar Allan Poe Awards.
Pierce Brosnan har en av sine første filmroller i denne filmen.
Didrepanephorus

Utseende

Middelsstore, rødlige eller gulaktige skarabider. Hannene har et par krumme horn på hodet, men disse er oftest kortere enn hos slektene Fruhstorferia og Kibakoganea.

Levevis

Larvene lever i råtnende ved.

Utbredelse

Slekten er utbredt i Sørøst-Asia.
Corynophyllus

Utseende

Middelsstore, avlange biller. Hos hannenen har antennene lange blader på antenneklubben, særlig det innerste bladet er stort og mer eller mindre plateformet. Sett ovenfra er disse billene tydelig delt opp i hode, pronotum og dekkvinger, disse danner ikke en kontinuerlig kurve som hos mange andre hornbiller. Hode og pronotum er gjerne svarte, dekkvingene rødbrune. Dekkvingene har dype punktstriper. Undersiden har ganske lange, stive, gulaktige hår.

Utbredelse

Slekten er utbredt i Australia og Ny-Guinea.
William Colepaugh

Hemmelig agent

Colepaugh fikk omfattende skytevåpen- og spionasje-trening på en spion-skole i det tysk-okkuperte Haag. Han snakket nesten ikke tysk. Sammen med den tyske agenten Erich Gimpel, ble han fraktet tilbake til USA i en ubåt, U-1230 og landsatt på Hancock Pint i Gulf of Maine den 29. november 1944. Deres misjon, Operasjon Elster var å samle teknisk informasjon om den Allierte krigsindudstrien og sende det tilbake til Tyskland ved hjelp av en radio de var forventet å skulle bygge.
Sammen fant Colepaugh og Gimpel sin vei til Boston og deretter med tog til New York. Lenge før Colepaugh hadde begynt oppdraget tok han 48 000 (653 000 dollar i dag) av den valuta som de hadde brakt med seg og tilbragte en måned med festing og turing med lokale kvinner. Etter å ha brukt 1 500 dollar (20 400 i dag) på mindre enn en måned, besøkte Colepaugh en gammel skolekamerat og ba om hjelp til å melde seg til FBI i håp om å få immunitet. FBI var allerede på let etter de to tyske agenter etter senkingen av et kanadisk skipet noen få kilometer fra Maine-kysten (som viste at en ubåt hadde vært i nærheten) og fått rapporter om mistenkelige observasjoner fra lokale innbyggere. FBI avhørte Colepaugh, som gjorde det mulig for dem å spore opp Gimpel.
Etter å ha blitt tatt, ble begge overlevert til amerikanske militære myndigheter etter oppdrag fra USAs justisminister. I februar 1945 ble de stilt for en militær domstol, anklaget for konspirasjon og brudd på 82. artikkel i Krigsloven. De ble funnet skyldig og dømt til å bli hengt, men dette ble senere omgjort til livsvarig fengsel av President Harry Truman. Gimpel ble løslatt i 1955; Colepaugh ble prøveløslatt i 1960.

Siste år

Etter sin løslatelse flyttet Colepaugh til King of Prussia, Pennsylvania, i nærheten av Philadelphia, hvor han jobbet i et trykkeri. Han fikk senere en liten bedrift som solgte skap, skrivebord og andre kontormøbler han hadde lært å bygge i fengsel. Han giftet seg og deltok i sosiale aktiviteter, var frivillig med i speidebevegelsen og ble medlem av Rotary. Han døde av komplikasjoner etter  Alzheimers sykdom i 2005.
Gimpel og Colepaugh antas å ha vært de siste tyske spioner i andre verdenskrig som kom til USA.
Tinning

Tinningen er en del av kraniet hos pattedyr, som sitter mellom øyet og øret på hver side av hodet. Tinningen er en del av hjernekassa, men dannes bare delvis av knokler fra skalletaket. En vesentlig del av tinningen utgjøres av utløpere fra kilebeinet. Denne knokkelen er en del av innerkraniet hos virveldyr. Siden knoklene i innerkraniet er mindre harde enn hudbeina som utgjør skalletaket, er tinningen et svakt punkt i hjernekassa. Slag mot tinningen hos mennesker kan derfor være farlig. Tinningen er dekket av tyggemuskelen og i noen grad av den øvre utløperen av av underkjeven.
På innsiden av tinningen ligger tinninglappene, en på hver side av hodet. Hos høyrehendte vil den venstre tinninglappen være sete for mye av språkforståelsen.
Hos pattedyrenes tidlige forfedre, de pattedyrliknende krypdyrene var hjernenekassa åpen på hver side for å gi plass til tyggemusklene. Hjernen var forholdsvis liten og var godt dekket av muskler andfe strukturer. Først ved utviklingen av mer avanserte former (therapsider) vokste hjerne til en slik størrelse at det det favoriserte en lukking av hjernekassa. Åpningen i kraniet ble drastisk modifisert av tilstøtende knokler som vokste slik at den i dag ikke lenger er åpenbar. Disse knoklene var delvis tinningbeinet som ligger rundt og over hvert øre, delvis kilebeinet som ligger bak hvert øye og nedre utløpere av pannebeinet og issebeinet.
Engelsk bulldog

Opprinnelse

Benevnelsen bulldog er første gang nevnt i skriftlige kilder i 1568, men dette kan neppe tas til inntekt for denne hunderasen, men må snarere kalles en fellebetegnelse for flere hundetyper på den tiden. Imidlertid regner man med at prototypen oppsto omkring år 1600. En teori har vært at engelsk bulldog ble alet fram fra krysninger mellom lokale mastiffer og mops, men dette er omdiskutert. Sistnevnte hunderase kom til Europa sent på 1500-tallet. Bulldogtyper er kjent fra oksekamper på 1600-tallet, men altså ikke i den form engelsk bulldog har i dag.
Man vet at såkalt old english bulldog ble krysset med mops på 1800-tallet, da rasen kan sies å ha fått sin endelig utforming. Resultatet var en kortere, bredere og mer kompakt hund med et stort, rundt og bredt hode med kort og meget kraftig snuteparti. Denne hunden var imidlertid dårlig egnet som kamphund, i det den manglet hurtighet. Fra da av ble denne hunden mer å betrakte som en familiehund, selv om den også kan ha gode egenskaper som vakthund.
Den første spesialklubben for bulldog ble dannet i England i 1878. Den første rasestandarden stammer fra dette miljøet og kom i 1881.
Norsk Bulldog Klubb ble dannet i 1919 og regnes som en av Norges eldste rasehundklubber. Klubben representerer både engelsk bulldog og fransk bulldog.

Beskrivelse

Engelsk bulldog er en massiv og meget kompakt bygget hund med stort hode og lavt ansatt hale. Bredt ansatte skuldre og bred brystkasse. Ørene er bredt og høyt ansatte, små og hengende. Øynene er mørke, runde og relativt lavt og bredt ansatte. Idealvekten hos hanner er 25 kg, for tisper 23 kg. Skulderhøyden er typisk 39-41 cm. Pelsen er kort, slett og fin i strukturen. Utfargingen er rødlig i mange nyanser, herunder tigret og med hvite innslag. Ansiktet skal ha sort maske.
Tidligere var det vanlig å kupere både ører og halen på denne rasen, men kupering er nå forbudt i mange land (blant annet de skandinaviske).

Lynne og væremåte

Engelsk bulldog regnes om en energisk, modig og stolt hund, med gode egenskaper for barnefamilier. Den knytter gjerne sterke bånd til eieren. Rasen trenger mye mosjon og en tydelig leder, men kan godt tilpasses et liv i byen. Pelsen bør stelles daglig og hudfoldene må holdes under oppsikt for å unngå irritasjoner i huden, som ellers lett kan føre til eksem.

Annet

I senere år har rasen blitt kritisert for å være gjenstand for såkalt ekstremavl. Den blir blant annet stadig mer skrukket, og det er kjent at tispene nå for tiden som regel må føde sitt avkom med keisersnitt. Det siste skyldes at valpenes hoder er for store til at tispa kan føde på naturlig måte. Rasen er også kraftig underbitt, og det er kjent at den kan ha pustebesvær, spesielt ved overvekt. Rasen er dessuten svært følsom for varme, noe som gjør disse hundene spesielt utsatte for overoppheting i sommermånedene.
Halfdan Petterøe (1876–1939) valgte å bruke en engelsk bulldog, den såkalte «Petterøe's-bikkja», som en del av sitt varemerke, da han grunnla Petterøe Tobaksfabrik i 1905.